Camara de

Comptos

De Navarra

Nafarroako

Kontuen

Ganbera

Berriozarko Udala, 2014

2016ko martxoa

Aurkibidea

ORRIALDEA

[I. Sarrera 3](#_Toc450895814)

[II. Helburua 5](#_Toc450895815)

[III. Norainokoa 6](#_Toc450895816)

[IV. 2014ko kontu orokorrari buruzko iritzia 7](#_Toc450895817)

[IV.1. Udalaren 2014ko ekitaldiko kontu orokorra 8](#_Toc450895818)

[IV.2. Legezkotasuna 8](#_Toc450895819)

[IV.3. Udalaren 2014ko abenduaren 31ko egoera ekonomiko-finantzarioa 8](#_Toc450895820)

[IV.4 Aurrekontu-egonkortasuneko eta finantza-iraunkortasunaren helburuak betetzea 12](#_Toc450895821)

[IV.5. Aurreko txostenetan Kontuen Ganberak emandako gomendioen betetze-maila. 12](#_Toc450895822)

[V. Udalaren 2014ko kontu orokorraren laburpena 13](#_Toc450895823)

[V.1. 2014ko aurrekontuaren betetzeari buruzko egoeraorria 13](#_Toc450895824)

[V.2. 2014ko aurrekontu-emaitza 14](#_Toc450895825)

[V.3. Diruzaintza-gerakinaren egoera-orria 2014ko abenduaren 31n 14](#_Toc450895826)

[V.4. 2014ko abenduaren 31ko egoera -balantzea 15](#_Toc450895827)

[V.5. Galeren eta irabazien kontu bateratua 2014an 16](#_Toc450895828)

[VI. Udalari eta haren menpeko enteei buruzko iruzkinak, ondorioak eta gomendioak 17](#_Toc450895829)

[VI.1. Alderdi orokorrak 17](#_Toc450895830)

[VI.2. Langileak 18](#_Toc450895831)

[VI.3. Ondasun arruntetako eta zerbitzuetako gastuak 19](#_Toc450895832)

[VI.4. Transferentzien ondoriozko gastuak 20](#_Toc450895833)

[VI.5. Inbertsioak 20](#_Toc450895834)

[VI.6. Aurrekontuko diru-sarrerak 21](#_Toc450895835)

[VI.7. Hirigintza 23](#_Toc450895836)

[VI.8. Berrikilan S.L. sozietatea 24](#_Toc450895837)

[Behin-behineko txostenari aurkeztutako alegazioak 26](#_Toc450895838)

[Aurkeztutako alegazioei Kontuen Ganberak emandako erantzuna 27](#_Toc450895839)

I. Sarrera

Kontuen Ganberak, bere jarduera-programari jarraituz, Berriozarko Udalaren 2014ko ekitaldiko kontu orokorraren arauzkotasunari buruzko fiskalizazioa egin du.

Berriozarko udalerriak 2,71 km2-ko azalera du, eta 2014ko urtarrilaren 1ean, 9.625 biztanle dauzka.

Berriozarko Udalak ez du erakunde autonomorik.

2014ko ekitaldia ixtean, Udalaren funtsezko datu ekonomikoak honako hauek ziren:

|  |  |  |  |
| --- | --- | --- | --- |
| Entitatea | Aitortutako betebeharrak (2014) | Aitortutako eskubideak (2014) | Langileak, 2014-12-31n |
| Udala | 6.193.419 | 6.050.629 | 101 |

Berrikilan, S.L. izeneko udal enpresa publikoa sortu da 2011ko abenduan, 3.300 euroko kapital sozialarekin. Haren hasierako xedea, 2012tik, Udalaren kirol instalazioak kudeatzea da. 2012an, enpresa publiko horri enkargatu zaio Udalaren zenbait lokal garbitzea. Enkargu hori 2013tik aurrera gauzatu da.

Ondoren sozietatearen funtsezko datuak adierazten dira.

|  |  |  |  |  |
| --- | --- | --- | --- | --- |
| Entitatea | Diru-sarrerak | Gastuak | Emaitza | 2014ko batez besteko langile kopurua |
| Berrikilan S.L. | 1.095.088 | 1.082.841 | 12.247 | 20 |

Udala, gainera, honako hauetako kidea da:

* Iruñerriko Mankomunitatea: hark ematen ditu uraren ziklo integralaren zerbitzuak, hiri-hondakin solidoen kudeaketa eta tratamendua eta eskualdeko hiri-garraioari dagozkion zerbitzuak eta taxi-zerbitzuak.
* Antsoain, Berriozar, Itza eta Xulapaingo Gizarte Zerbitzuen Mankomunitatea, etxez etxeko laguntza, drogamenpekotasun-programak, harrera eta orientabide sozialaren zerbitzua, haurtzaroaren eta familiaren zerbitzua, gizarteratzea eta lan munduan sartzeko zerbitzua, babestutako enplegu soziala eta herritar etorkinekiko ekintza-zerbitzuak emateko.

Mankomunitatean dituen zerbitzu hauek guztiek ondoko taulan erotan adierazten diren gastuak eragin dizkiote Udalari:

|  |  |
| --- | --- |
| Zerbitzuak | Udalarentzako gastuak 2014an |
| Iruñerria | 186.786 |
| Gizarte zerbitzuak  |  180.794 |

Burlatan dagoen Etxebizitzak eta Eraikinak Zaharberritzeko Bulegoan (EEZB) ere parte hartzen du.

Laburbilduta, ematen dituen zerbitzu publiko nagusiak eta haiek emateko modua ondoko taula honetan ageri dira.

|  |  |  |  |  |
| --- | --- | --- | --- | --- |
| Udal zerbitzuak | Udala | Mankomunitatea | Zerbitzu-kontratuak | Sozietate publikoa |
| Zerbitzu administratibo orokorrak | X |  |  |  |
| Oinarrizko gizarte-zerbitzua |  | X |  |  |
| Etxez etxeko laguntza-zerbitzua |  | X |  |  |
| 0-3 urteko haur-eskolak | X |  |  |  |
| Musika eskola | X |  |  |  |
| Hirigintza | X |  |  |  |
| Lorategiak | X |  |  |  |
| Hiri-hondakinak |  | X |  |  |
| Uraren ziklo integrala |  | X |  |  |
| Garraio publikoa |  | X |  |  |
| Liburutegia-ludoteka | X |  |  |  |
| Kontsumitzaileen arreta zerbitzua |  |  | X |  |
| Kaleen eta bideen mantentzea | X |  |  |  |
| Kirolak | X |  |  |  |
| Kirol-jardueren kudeaketa |  |  | X |  |
| Udal kiroldegiak |  |  |  | X |
| Babestutako enplegu soziala |  | X |  |  |
| Diru-bilketa exekutiboa |  |  | X |  |

Toki entitateari 2014ko ekitaldian aplikatzekoa zaion araubide juridikoa funtsean honakoek osatzen dute: Toki Administrazioari buruzko 6/1990 Foru Legea, Nafarroako Toki Ogasunei buruzko 2/1995 Foru Legea eta Toki Araubidearen Oinarriak arautzen dituen 7/1995 Legea, bai eta sektorekako araudi indarduna ere.

Entitatearen aurrekontua 2013ko abenduaren 18an onetsi zuen Udalaren Osoko Bilkurak. 2015eko ekainaren 10eko Osoko Bilkurak 2014ko ekitaldiko kontu orokorra onetsi zuen.

Txostenak sei atal ditu, sarrera hau barne. Bigarren atalean, txostenaren helburuak azaltzen dira, eta hirugarrenean, berriz, egindako lanaren norainokoa. Laugarrenean, 2014ko kontu orokorraren inguruko gure iritzia agertzen da. Bosgarrenean, Udalaren finantzen egoera-orri nagusien laburpen bat. Azkenik, seigarren atalean, erakundearen antolaketa eta Udalaren barne-kontrola hobetzeko egokitzat jotzen ditugun iruzkin, ondorio eta aholkuak biltzen dira, arloz arlo.

Halaber, eranskin bat gehitu da Udalak 2014ko ekitaldiko kontuei buruz egindako oroitidazkiarekin.

Lan hau egitean emandako laguntza eskertzen diegu Berriozarko Udaleko eta Berrikilan enpresa publikoko langileei.

II. Helburua

Nafarroako Toki Administrazioari buruzko uztailaren 2ko 6/1990 Foru Legeari, Nafarroako Toki Ogasunei buruzko martxoaren 10eko 2/1995 Foru Legeari eta Kontuen Ganbera arautzen duen abenduaren 20ko 19/1984 Foru Legeari jarraituz, Berriozarko Udalaren 2014ko ekitaldiko kontu orokorraren arauzkotasun-fiskalizazioa egin dugu.

Txostenaren helburua da honako puntu hauei buruzko gure iritzia/ondorioa agertzea:

* Ea Berriozarko Udalaren 2014ko ekitaldiko kontu orokorrak irudi zehatza erakusten duen alderdi esanguratsu guztietan, hots, ondareari, gastu eta diru-sarreren aurrekontuaren likidazioari eta 2014ko abenduaren 31ko finantza-egoerari dagokienez, bai eta data horretan amaitutako urteko ekitaldian egindako eragiketen emaitzei dagokienez ere, betiere aplikatzekoa den informazio finantzario publikoari buruzko lege-esparruari eta, bereziki, bertan jasotako kontabilitateko printzipio eta irizpideei jarraikiz.
* 2014an aurrera eramandako jarduerari aplikatzekoa zaion legeria zenbateraino bete den.
* Udalaren finantza-egoera 2014ko abenduaren 31n.
* 2014ko ekitaldirako aurrekontu-egonkortasuneko eta finantza-iraunkortasuneko helburuen betetzea, eskuragarri dagoen informazioari jarraituz.
* Ganbera honek 2013ko fiskalizazio-txostenean eman zituen gomendioak noraino aplikatu diren.

Txosten honetan, Udalak ezarritako barne-kontroleko sistema, sistema administratiboa eta kontabilitate- nahiz kudeaketa-sistemak hobetzeko edota osatzeko egokitzat jo ditugun aholkuak ere gehitu ditugu.

III. Norainokoa

Berriozarko Udalaren 2014ko ekitaldiko kontu orokorrak hauek ditu osagai nagusiak:

* Entitatearen beraren kontua: aurrekontuaren likidazioaren egoera-orria, ekitaldiko aurrekontu-emaitza, diruzaintza-gerakina, egoera-balantzea eta emaitzen kontua.
* Kontu orokorraren eranskinak: oroitidazkia, zorraren egoera eta kontu-hartzailetzaren txostena.

Lana Espainiako Estatuko Kanpo Kontroleko Organo Publikoak Koordinatzeko Batzordeak onetsitako eta Kontuen Ganberaren fiskalizazio-eskuliburuan garatutako sektore publikoaren auditoriari buruzko printzipioei eta arauei jarraituz gauzatu da; zehazki, honakoak aplikatu dira: "Fiskalizazio edo auditoria finantzarioaren oinarrizko printzipioak" izeneko ISSAI-ES 200 araua eta "Betetzeari buruzko fiskalizazio- edo auditoria-printzipio nagusiak" izeneko ISSAI-ES 400 araua. Inguruabarren eta azterlanaren helburuen arabera, beharrezkotzat jo ditugun hautaproba edo prozedura tekniko guztiak aplikatu ditugu; prozedura horien artean laginen teknika edo kontusail edo eragiketa jakin hautatuak aztertzeko teknika erabili dira.

Zehazki, aurrekontuen eta finantza egoera-orrien edukia eta koherentzia aztertu dira, bai eta aplikatutako oinarrizko prozedura administratiboak ere; ebaluatu dira, halaber, antolaketa, kontabilitate eta barne kontroleko alderdi nabarmenenak.

Berrikilan sozietate publikoari dagokionez, sozietateak egindako balantzea eta emaitzen kontua aurkezten ditugu, eta iruzkin batzuk egin ditugu sozietateari buruzko alderdi garrantzitsuenei buruz.

IV. 2014ko kontu orokorrari buruzko iritzia

Berriozarko Udalaren 2014ko ekitaldiko kontu orokorra fiskalizatu dugu. Haien kontabilitatearen egoera-orriak laburbilduta jaso ditugu txosten honetako V. atalean.

Udalaren erantzukizuna

Alkatea da kontu orokorrak aurkezteko ardura duena. Halako moduz egin behar ditu non leialki irudikatuko baitituzte Udalaren aurrekontu-likidazioa, ondarea, emaitzak eta finantza-egoera, aplikatzekoa den finantza-informazio publikoari buruzko arau-esparruarekin bat; erantzukizun horrek hartzen ditu iruzurraren edo akatsen ondoriozko ez-betetze materialetatik libre dauden kontu orokorrak egin eta aurkezteko beharrezkoa den barne kontrolaren kontzepzioa, ezarpena eta mantentzea.

Udalak, gainera, bermatu beharko du finantzen egoera-orrietan islatutako jarduketak, finantza-eragiketak eta informazioa bat datozela indarreko araudiarekin.

Nafarroako Kontuen Ganberaren erantzukizuna

Gure erantzukizuna da iritzi bat adieraztea erantsitako kontu orokorren fidagarritasunari buruz eta gure fiskalizazioan oinarrituta egin diren eragiketen legezkotasunari buruz. Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta fiskalizazioaren plangintza eta exekuzioa egin dezagula ere, honako helburuarekin: kontu orokorretan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio batek eskatzen du prozedura batzuk aplika ditzagula auditoria-ebidentzia bat lortzeko zenbatekoei eta kontu orokorretan adierazitako informazioari buruz, bai eta eragiketen legezkotasunari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan –entitateak kontu orokorrak egin ditzan garrantzitsua baita– inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Auditoria batek barne biltzen du, era berean, aplikatutako kontabilitate-politiken egokitasuna eta arduradunek egindako kontabilitate-estimazioen arrazoizkotasuna, bai eta kontu orokorren aurkezpena ere, oro har.

Gure ustez lortu dugun auditoria-ebidentziak behar adinako oinarria eta oinarri egokia jasotzen du gure fiskalizazio-iritzia emateko.

Finantzen eta legezkotasunaren betetzeari buruzko fiskalizazioaren emaitzatik honako aldeko iritzia eratortzen da.

IV.1. Udalaren 2014ko ekitaldiko kontu orokorra

Iritzia

Gure iritziz, Udalaren erantsitako urteko kontuak, alderdi aipagarri guztietan, irudi zehatza erakusten du, Udalaren ondareari eta finantza-egoerari dagokienez 2014ko abenduaren 31n, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzarioari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.

IV.2. Legezkotasuna

Egindako lanaren norainokoaren neurrian, esan daiteke 2014ko ekitaldian Udalaren jarduera ekonomiko eta finantzarioa, oro har, legezkotasun printzipioari jarraituz egin dela.

IV.3. Udalaren 2014ko abenduaren 31ko egoera ekonomiko-finantzarioa

Udalaren hasierako aurrekontuak 5,69 milioiko gastu eta diru-sarrerak dauzka; zenbateko hori ehuneko 22 –hau da, 1,24 milioi– handitu da aurrekontu-aldaketen bitartez: horrenbestez, behin betiko aurreikuspenak 6,93 milioikoak dira. Aldaketa horiek inbertsioen eta beren finantzaketaren atalean dute batez ere eragina.

Aitortutako betebeharrak 6,19 milioi eurokoak izan dira eta ehuneko 89ko betetze-maila izan dute. Transferentzien kapituluak, aurrekontuko ehuneko 66ko betetzearekin, eta inbertsioen kapituluak, ehuneko 75ekoarekin, azaltzen dute betetzearen portzentaje orokorra.

Aitortutako eskubideak 6,05 milioi eurokoak dira, eta ehuneko 87ko betetze-maila izan dute; erantsi den diruzaintza-gerakina behin betiko aurreikuspenetatik kanpo uzten bada, ordea, ehuneko 97ko betetze-maila ateratzen da.

Gastuen izaerari begiratuz gero, gastu arruntek eta inbertsioek gastu guztien ehuneko 90 eta ehuneko 10 osatzen dute, hurrenez hurren. Diru-sarrera arruntak diru-sarrera guztien ehuneko 96 dira; diru-sarrera horien ehuneko 51 jasotako transferentzietatik datoz.

Laburbilduz, taula honetan adierazten da zertarako erabili eta nola finantzatu den Udalaren gastuen 100 euroko bakoitza:

|  |  |  |  |
| --- | --- | --- | --- |
| Gastuaren izaera | Kopurua | Finantzabidea | Kopurua |
| Langileak | 52 | Tributu bidezko diru-sarrerak | 48 |
| Bestelako gastu arruntak | 37 | Transferentziak | 51 |
| Kapital-eragiketak | 11 | Ondare bidezko diru-sarrerak eta beste | 1 |
| Finantza-zama | 0 | Zorduntzea | 0 |
| Guztira | 100 |  | 100 |

Hona Udalaren 2014rako aurrekontuaren betetzeari eta betetze horrek 2013tik izan duen bilakaerari buruzko datu ekonomikoak:

|  |  |  |  |
| --- | --- | --- | --- |
|   | 2013 | 2014 | Aldearen %, -2014/2013 |
| Aitortutako betebeharrak, guztira | 6.514.713 | 6.193.419 | -5 |
| Betebehar ez-finantzarioak (1. kapitulutik 7.era) | 6.514.713 | 6.193.419 | -5 |
| Kitatutako eskubideak, guztira | 6.337.135 | 6.050.629 | -5 |
| Eskubide ez-finantzarioak (1. kapitulutik 7.era) | 6.337.135 | 6.050.629 | -5 |
| Gastuen betetzea (%) | 87 | 89 |  |
| Diru-sarreren betetzea (%) | 85 | 87 |  |
| Ordainketak (%) | 94 | 93 |  |
| Kobratutakoa, % | 92 | 91 |  |
| Gastu arruntak (1. kapitulutik 4.era) | 5.789.166 | 5.507.331 | -5 |
| Funtzionamendu-gastuak (1., 2. eta 4. kapituluak) | 5.788.573 | 5.507.154 | -5 |
| Inbertsioetan egindako gastuak (6. eta 7. kapituluak) | 725.547 | 686.089 | -5 |
| Finantza-eragiketetan egindako gastuak (8 eta 9) | 0 | 0 | 0 |
| Diru-sarrera arruntak (1. kapitulutik 5.era) | 6.208.633 | 5.815.780 | -6 |
| Tributu bidezko diru-sarrerak (1. kapitulutik 3.era) | 3.198.973 | 2.884.110 | -10 |
| Kapitalaren eta Finantza-eragiketen bidezko diru-sarrerak (6. kapitulutik 9.era) | 128.501 | 234.848 | 83 |
| Diru-laguntzen menpekotasunak (%) | 48 | 51 |  |
| Tributu bidezko diru-sarrerak / gastu arruntak (%) | 55 | 52 |  |
| Saldo ez-finantzarioa  | -177.579 | -142.790 | -20 |
| Aurrekontu-emaitza doitua | 499.841 | 395.290 | -21 |
| Aurrezki gordina | 420.060 | 308.450 | -27 |
| Finantza-zama (3.etik 9.era) | 593 | 177 | -70 |
| Aurrezki garbia | 419.467 | 308.273 | -27 |
| Zorpetze maila (%) | 0,01 | 0 | 0 |
| Zorpetze muga (%) | 6,77 | 5,30 |  |
| Zorpetze-ahalmena (%) | 6,76 | 5,30 |  |
| Diruzaintza-gerakina, guztira | 3.906.376 | 3.651.895 | -7 |
| Gastu orokorretarako diruzaintza-gerakina | 1.104.593 | 1.321.049 | 20 |
| Zor bizia | 0 | 0 |  |
| Finantza-zama / Diru-sarrera arruntak | 0 | 0 |  |

2014an, Udalak aurreko ekitaldian baino ehuneko 5 gutxiago gastatu du eta aurreko ekitaldian baino ehuneko 5 gutxiagoko diru-sarrerak izan ditu. Gastuen beherakada hori homogeneoa da kapitulu guztietan.

 Gastu arruntetan, berriz, ehuneko bosteko beherapena izan da; diru-sarrera arruntek, aldiz, ehuneko sei egin dute behera.

 Aurrekontuko saldo ez-finantzarioaren balio negatiboa jaitsi egin da, 2013an 0,18 milioikoa izatetik 2014an 0,14 milioikoa izatera igaro baita; horrek adierazten du diru-sarrera ez-finantzarioak ez direla izan izaera bereko gastuak finantzatzeko behar adinakoak.

 Aurrekontu-emaitza doitua 395.290 eurokoa da; aurreko urtean, berriz, 499.841 eurokoa izan zen.

 2014an, bai aurrezki gordina, bai aurrezki garbia positiboak izan dira, zeren eta zorpetzea 2012an kitatu baitzen.

 Aipatu dugun bezala, Udalak zorpetzerik ez dauka, eta ehuneko 5,30eko muga du; horregatik, hain zuzen, badu zorpetze berria hartzeko ahalmen ekonomikoa.

 Balantzeko maileguen atalaren zenbatekoa 1996an jasotako aurrerakin bati dagokio.

Diruzaintza-gerakina, guztira, 3,65 milioikoa da, eta ehuneko zazpi egin du behera 2013koaren aldean. Gastu arruntetara bideratutakoa ehuneko 16 igo da; izan ere, 2013an 1,1 milioikoa izatetik 2014an 1,3 milioikoa izatera pasa da.

Laburbilduz, 2013tik 2014ra, saldo ez finantzarioak ehuneko 20 egin du hobera, nahiz eta oraindik ere negatiboa izaten jarraitzen duen; baina, aurrekontu-emaitza doituak, aurrezki gordinak eta aurrezki garbiak positiboak izaten jarraitzen dute 2014an eta 2013an, eta zorpetzerik ez dago. Hala eta guztiz ere, oroitidazkian esaten da aurrezki gordina igotzeko beharra dagoela, kapitaleko gastu berriei ekiteko.

Berriozarko Udalak 2006-2014 aldian honako bilakaera izan du diru-sarreretan eta gastuetan:

Diru-sarrerak (aitortutako eskubide garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Zuzeneko zergak | 1.759.133 | 1.687.925 | 1.806.201 | 1.769.062 | 1.791.732 | 1.845.870 | 2.011.021 | 2.278.777 | 2.105.804 |
| 2 | Zeharkako zergak | 193.365 | 822.666 | 1.133.424 | 1.262.131 | 419.326 | 544.407 | 205.780 | 45.130 | 48.923 |
| 3 | Tasak, prezio publikoak eta beste diru-sarrera batzuk | 759.370 | 968.006 | 1.143.961 | 1.218.027 | 1.592.549 | 886.700 | 920.748 | 875.066 | 729.383 |
| 4 | Transferentzia arruntak | 2.479.356 | 2.709.722 | 3.027.244 | 3.100.666 | 3.132.563 | 2.826.082 | 2.700.965 | 2.899.140 | 2.839.493 |
| 5 | Ondareko diru-sarrerak eta herri-lurren aprobetxamendua | 48.224 | 82.182 | 680.612 | 407.247 | 223.300 | 286.876 | 221.459 | 110.520 | 92.177 |
| 6 | Inbertsio errealak besterentzea | 2.599 | 16.978.243 | 0 | 0 | 209.127 | 0 | 0 | 0 | 0 |
| 7 | Entitateari egindako transferentziak | 12.621 | 879.326 | 927.358 | 1.926.590 | 1.585.317 | 684.241 | 549.976 | 128.501 | 234.849 |
| 8 | Finantza-aktiboak | 0 | 0 | 0 | 0 | 0 | 0 | 0 | 0 | 0 |
| 9 | Finantza-pasiboak | 0 | 0 | 0 | 0 | 0 | 0 | 0 | 0 | 0 |
|  Guztira | 5.254.668 | 24.128.070 | 8.718.800 | 9.683.723 | 8.953.914 | 7.074.176 | 6.609.949 | 6.337.134 | 6.050.629 |

Gastuak (aitortutako betebehar garbiak)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kapitulua | Izena | 2006 | 2007 | 2008 | 2009 | 2010 | 2011 | 2012 | 2013 | 2014 |
| 1 | Langile-gastuak | 2.440.086 | 2.493.521 | 3.119.119 | 3.662.217 | 3.609.058 | 3.656.161 | 3.525.957 | 3.348.273 | 3.222.671 |
| 2 | Ondasun arruntetako eta zerbitzuetako gastuak | 1.829.476 | 2.031.989 | 2.174.357 | 1.924.589 | 1.936.455 | 1.960.986 | 1.801.353 | 1.659.060 | 1.520.598 |
| 3 | Finantza-gastuak | 40.301 | 55.989 | 975 | 460 | 13.220 | 13.223 | 12.083 | 593 | 177 |
| 4 | Transferentzia arruntak | 639.210 | 713.857 | 630.140 | 928.442 | 716.134 | 698.322 | 770.434 | 781.240 | 763.885 |
| 6 | Inbertsio errealak | 714.331 | 1.458.793 | 3.663.033 | 6.708.295 | 2.769.332 | 3.421.001 | 3.484.528 | 675.547 | 631.089 |
| 7 | Kapital-transferentziak | 0 | 0 | 135.576 | 127.438 | 115.365 | 32.161 | 43.784 | 50.000 | 54.999 |
| 8 | Finantza-aktiboak | 0 | 0 | 0 | 0 | 0 | 5.100 | 0 | 0 | 0 |
| 9 | Finantza-pasiboak | 74.321 | 74.321 | 74.321 | 74.321 | 74.321 | 74.321 | 966.174 | 0 | 0 |
|  Guztira | 5.737.725 | 6.828.470 | 9.797.521 | 13.425.762 | 9.233.885 | 9.861.275 | 10.604.313 | 6.514.713 | 6.193.419 |

Datu hauetatik ondorioztatzen denez, 2007an lortutako aparteko diru-sarrerek balio izan dute 2008tik 2012ra gastuen eta diru-sarreren artean egon den aldea finantzatzeko, eta urte horretatik aurrera, orduan amortizatu baitzen zorra, inbertsioen beherakada nabarmena dago, eta gastu arruntek ere behera egin dute. Hori dela eta, 2014an aurrezki gordin eta garbi positiboak dauzka.

Udalak aurrera eraman duen jardueraren bilakaera honako adierazle hauen alderaketatik ondorioztatzen da 2011tik 2014ra.

|  |  |  |  |
| --- | --- | --- | --- |
| Adierazlea | 2011 | 2014 | Aldea (%), 2014/2011 |
| Zorpetze ahalmena | % -0,20 | % 5,30 | - |
| Biztanle bakoitzeko inbertsioa | 386 € | 71 € | -82 |
| Gastu arruntak / biztanleko | 706 € | 572 € | -19 |
| Tributu diru-sarrerak biztanleko | 367 € | 300 € | -18 |

Ikus daitekeen bezala, inbertsioen jaitsiera aipagarria gertatu da, eta zorpetze-gaitasuna izatera iritsi da.

Azken batean, honako hauek dira Udalaren ezaugarriak: aurrezki garbi positiboa du, eta zorpetze ahalmena; Udalaren gastu orokorretarako diruzaintza gerakina 1,3 milioi eurokoa da; gastu arruntak beheratu ditu, nahiz eta azken bi urte hauetan bere gastu-beharrizanak diruzaintza-gerakina aplikatuz finantzatzen duen.

IV.4 Aurrekontu-egonkortasuneko eta finantza-iraunkortasunaren helburuak betetzea

Aurrekontu-egonkortasunaren printzipioa noraino bete den aztertu da, Nafarroako Gobernuak 2014ko maiatzean horretarako eman duen gidaz baliatuta. Hurrengo taulan ematen dugu horren emaitza:

|  |  |
| --- | --- |
| Kontzeptua | Kopurua |
| Aurrekontuko saldo ez-finantzarioa | -142.790 |
| Doikuntzak  | -80.362 |
| Finantzaketa-beharrak | -223.152 |

Ikusi da Berriozarko Udalak ez duela betetzen finantza-egonkortasunaren baldintza, baina bai gastuaren araua, zeren eta egoztekoa den gastua txikiagoa baita ezarritako muga baino (2013an, ehuneko 1,5 egin zuen gora); halaber, finantza-iraunkortasunaren printzipioa betetzen du, zeren eta ez baitu zorrik.

Oro har, Udalak betetzen ditu legedia indardunean hornitzaileei ordainketak egiteko ezarritako epeak.

Egonkortasunaren ez-betetze hori zuzendu egin da plan ekonomiko-finantzario bat eginez; plan hori diruzaintza-gerakina aplikatzean datza.

IV.5. Aurreko txostenetan Kontuen Ganberak emandako gomendioen betetze-maila.

 Oro har, 2013ko txostenean jasotako aholku nagusiak kontuan hartu dira; aurrekontuak, kudeaketarako oinarrizko lanabesa izan daitezen, legediak ezarritako epean onetsi dira.

V. Udalaren 2014ko kontu orokorraren laburpena

Ondoren azaltzen dira 2014ko kontabilitatearen egoera-orri garrantzitsuenak:

V.1. 2014ko aurrekontuaren betetzeari buruzko egoeraorria

Gastuak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako betebeharrak | Betetakoa (%) | Ordainketak | Ordaintzeko dagoena | Ordaintzeko dagoena (%) |
| 1. Langile-gastuak | 3.253.289  | 40.738 | 3.294.027  | 3.222.671  | 98  | 3.176.695 | 45.976 | 1 |
| 2. Ondasun arrunten eta zerbitzuen gastuak | 1.622.967  | -33.821 | 1.589.146  | 1.520.598  | 96  | 1.378.094 | 142.504 | 9 |
| 3. Finantza-gastuak | 1.200  | -110 | 1.090  | 177  | 16  | 177 | 0 | 0 |
| 4. Transferentzia arruntak | 804.689  | 346.432  | 1.151.121  | 763.885  | 66  | 624.274 | 139.611 | 18 |
| 6. Inbertsio errealak | 8.000,00  | 829.193  | 837.193  | 631.088  | 75  | 550.312 | 80.956 | 13 |
| 7. Kapital-transferentziak | 0 | 55.000  | 55.000  | 54.999  | 100  | 30.963 | 24.036 | 44 |
| 8. Finantza-aktiboak | 0 | 0 | 0 | 0 | 0 | 0 | 0 | 0 |
| 9. Finantza-pasiboak | 0 | 0  | 0  | 0  | 0 | 0 | 0 | 0 |
| Guztira | 5.690.145  | 1.237.432 | 6.927.577 | 6.193.419 | 89  | 5.760.515 | 432.904 | 7 |

Diru-sarrerak kapitulu ekonomikoen arabera

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Deskribapena | Hasierako aurreikuspena | Aldak. | Behin betiko aurreikuspena | Aitortutako eskubideak | Betetakoa (%) | Kobrantzak | Kobratzeko dagoena | Kobratzeko dagoena (%) |
| 1. Zuzeneko zergak | 2.072.412  | 0  | 2.072.412  | 2.105.804  | 102  | 1.839.052 | 266.752 | 13 |
| 2. Zeharkako zergak | 49.000  | 0  | 49.000  | 48.923  | 100  | 49.375 | 0 | 0 |
| 3. Tasak eta bestelako diru-sarrerak | 733.006  | 355.226  | 1.088.232  | 729.383  | 67  | 626.547 | 102.836 | 14 |
| 4. Transferentzia arruntak | 2.773.407  | 0 | 2.773.407  | 2.839.493  | 102  | 2.838.157 | 1.336 | 0 |
| 5. Ondare bidezko diru-sarrerak | 62.320  | 0 | 62.320  | 92.177  | 148  | 71.935 | 20.242 | 22 |
| 6. Inbertsio errealen besterentzea | 0 | 0 | 0 | 0 | 0  | 0 | 0 | 0 |
| 7. Kapital-transferentziak | 0 | 183.581 | 183.581 | 234.848 | 124  | 100.657 | 134.191 | 57 |
| 8. Finantza-aktiboak | 0 | 698.625 | 698.625 | 0 | 0 | 0 | 0 | 0 |
| 9. Finantza-pasiboak | 0  | 0 | 0 | 0  | 0  | 0 | 0 | 0 |
| Guztira | 5.690.145 | 1.237.432 | 6.927.577 | 6.050.629 | 87  | 5.525.723 | 524.906 | 9 |

V.2. 2014ko aurrekontu-emaitza

|  |  |  |
| --- | --- | --- |
| Kontzeptua | 2013 | 2014 |
| + Aitortutako eskubideak | 6.637.135 | 6.050.629 |
| - Aitortutako betebeharrak | 6.514.713 | 6.193.419 |
| = Aurrekontu-emaitza  | -177.579 | -142.789 |
| Doikuntzak |  |  |
| - Finantzaketaren desbideratze positiboak | 0 | 85.808 |
| + Finantzaketaren desbideratze negatiboak | 0 | 0 |
| + Diruzaintza-gerakin likidoarekin finantzatutako gastuak - Erantsitakoa | 0 | 0 |
| + Ekitaldiko diruzaintza-gerakinarekin finantzatutako gastuak | 677.419 | 623.888 |
| = Aurrekontu-emaitza doitua | 499.841 | 395.290 |

V.3. Diruzaintza-gerakinaren egoera-orria 2014ko abenduaren 31n

|  |  |  |
| --- | --- | --- |
| Kontzeptua | 2013 | 2014 |
|  (+) Kobratzeko dauden eskubideak | 789.838 | 890.265,40 |
|  (+) Diru-sarrerak: Aurtengo ekitaldia | 519.055 | 678.026,00 |
|  (+) Diru-sarrerak: Itxitako ekitaldiak | 1.070.820 | 1.151.878 |
|  (+) Aurrekontuz kanpoko diru-sarrerak | 142.053 | 89.687 |
|  (+) Ordainketen itzulketa | 25 | 25 |
|  (-) Bilketa zaileko eskubideak | 875.727 | 965.076 |
|  (-) Aplikatzeko dauden diru-sarrerak | 66.387 | 64.274 |
|  (-) Ordaintzeko dauden betebeharrak | 562.815 | 637.491 |
|  (+) Gastuen aurrekontua: Aurtengo ekitaldia | 380.337 | 441.193 |
|  (+) Gastuen aurrekontua: Itxitako ekitaldiak | 21.834 | 24.860 |
|  (+) Diru-sarreren itzulketak | 456 | 10.020 |
|  (-) Aplikatzeko dauden gastuak | 25.451 | 26.117 |
|  (+) Aurrekontuz kanpoko gastuak | 185.639 | 187.535 |
|  (+) Diruzaintzako funts likidoak | 3.679.353 | 3.399.121 |
|  (+) Finantzaketaren desbideratze metatu negatiboak | 0 |  |
| = Diruzaintza-gerakina, guztira | 3.906.376 | 3.651.895 |
|  Diruzaintza-gerakina, finantzaketa atxikia duten gastuak direla-eta | 0 | 85.808 |
|  Baliabide atxikien diruzaintza-gerakina | 2.801.783 | 22.245.038 |
|  Gastu orokorretarako diruzaintza-gerakina | 1.104.593 | 1.321.049 |

V.4. 2014ko abenduaren 31ko egoera -balantzea

Aktiboa

|  |  |  |
| --- | --- | --- |
| Deskribapena | 2013 | 2014 |
| A. Ibilgetua | 28.610.758 | 28.177.703 |
| 1. Ibilgetu materiala | 28.393.274 | 27.957.330 |
| 2. Ibilgetu ez-materiala | 210.281 | 213.169 |
| 3. Erabilera orokorrerako azpiegiturak eta ondasunak | 0 | 0,00 |
| 4. Herri-ondasunak | 0 | 0,00 |
| 5. Finantza-ibilgetua | 7.204 | 7.204 |
| C. Zirkulatzailea | 5.464.800 | 5.194.566 |
| 8. Zordunak | 751.948 | 954.540 |
| 9. Finantza-kontuak | 3.704.804 | 3.425.238 |
| 10. Ekitaldiko emaitza ekonomikoa (galera) | 1.008.048 | 814.788 |
| Aktiboa, guztira | 34.075.559 | 33.372.269 |

Pasiboa

|  |  |  |
| --- | --- | --- |
| Deskribapena | 2013 | 2014 |
| A. Funts berekiak  | 32.908.971 | 32.132.452 |
| 1. Ondarea eta erreserbak | 20.026.941 | 19.015.573 |
| 2. Ekitaldiko emaitza ekonomikoa (etekina) | 0 | 0 |
| 3. Kapitaleko diru-laguntzak | 12.882.030 | 13.116.879 |
| C. Epe luzeko hartzekodunak | 480.810 | 480.810 |
| 4. Jesapenak, maileguak eta fidantzak, jasotako gordailua | 480.810 | 480.810 |
| D. Epe laburreko hartzekodunak | 685.778 | 759.007 |
| 5. Itxitako aurrekontuetako hartzekodunak eta aurrekontuz kanpokoak | 588.266 | 663.608 |
| 6. Aplikatzeko dauden kontusailak eta aldizkatzearen ondoriozko doitzeak | 97.512 | 95.400 |
| Pasiboa, guztira | 34.075.559 | 33.372.269 |

V.5. Galeren eta irabazien kontu bateratua 2014an

Ekitaldiko emaitza arruntak

|  |  |
| --- | --- |
| Zor | Hartzeko |
|  | Deskribapena | 2013 | 2014 |  | Deskribapena | 2013 | 2014 |
| 3 | Hasierako izakinak |  |  | 3 | Amaierako erosketak |  |  |
| 39 | Izakinen balio-galtzeen hornidura |  |  | 39 | Izakinen balio-galtzeen hornidura |  |  |
| 60 | Erosketak |  |  | 70 | Salmentak | 574.239 | 445.950 |
| 61 | Langile-gastuak | 3.357.984 | 3.229.089 | 71 | Ondasunaren eta enpresaren errenta | 347.267 | 337.767 |
| 62 | Finantza-gastuak | 593 | 177 | 72 | Ekoizpenarekin eta inportazioarekin lotutako tributuak | 1.593.931 | 1.637.038 |
| 63 | Tributuak | 5.770 | 110 | 73 | Errentaren gaineko zerga arruntak | 452.741 | 451.267 |
| 64 | Lanak, hornidurak eta kanpo zerbitzuak | 1.643.579 | 1.514.071 |  |  |  |  |
| 65 | Gizarte prestazioak |  |  | 75 | Ustiapenerako diru-laguntzak |  | 7.324 |
| 66 | Ustiapenerako diru-laguntzak |  |  | 76 | Transferentzia arruntak | 2.899.140 | 2.839.493 |
| 67 | Transferentzia arruntak | 781.240 | 763.885 | 77 | Kapitalaren gaineko zergak | 277.235 | 66.423 |
| 68 | Kapital-transferentziak | 50.000 | 54.999 | 78 | Bestelako diru-sarrerak | 64.082 | 30.519 |
| 69 | Amortizazio eta horniduretarako zuzkidurak | 2.135.654 | 2.025.901 | 79 | Beren helbururako aplikatutako hornikuntzak | 778.901 | 980.005 |
| 800 | Ekitaldiko emaitza arrunta (Saldo hartzekoduna) |  |  |  | Ekitaldiko emaitza arrunta (Saldo zorduna) | 987.286 | 792.446 |
|   | Guztira | 7.974.820 | 7.588.231 |   | Guztira | 7.974.820 | 7.588.231 |

Ekitaldiko emaitzak

|  |  |  |  |  |  |  |  |
| --- | --- | --- | --- | --- | --- | --- | --- |
|  | Deskribapena | 2013 | 2014 |  | Deskribapena | 2013 | 2014 |
| 80 | Ekitaldiko emaitza arruntak (saldo zorduna) | 987.286 | 792.446 | 80 | Ekitaldiko emaitza arruntak (saldo hartzekoduna) |  |  |
| 82 | Ezohiko emaitzak (saldo zorduna) |  | 4.481 | 82 | Ezohiko emaitzak (saldo hartzekoduna) | 45 |  |
| 83 | Balore-zorroaren emaitzak (saldo zorduna) |  | 0,00 | 83 | Balore-zorroaren emaitzak (saldo hartzekoduna) |  |  |
| 84 | Itxitako aurrekontuetako eskubide eta betebeharren aldaketa (saldo zorduna) | 20.808 | 17.861 | 84 | Itxitako aurrekontuetako eskubide eta betebeharren aldaketa (saldo hartzekoduna) |  |  |
| 89 | Etekin garbia, guztira (saldo hartzekoduna) |  | 0,00 | 89 | Galera garbia, guztira (saldo zorduna) | 1.008.048 | 814.788 |
|   | Guztira | 1.008.093 | 814.788 |   | Guztira | 1.008.093 | 814.788 |

VI.00 Udalari eta haren menpeko enteei buruzko iruzkinak, ondorioak eta gomendioak

Ondoren, kudeaketaren arlo aipagarrien arabera sailkaturik, Ganberaren iritziz Udalak bere antolamendu-sistemak, prozedurak, kontabilitatea eta barne kontrola hobetzeko hartu beharko lituzkeen neurriei buruzko gomendio eta iruzkin nagusiak emanen ditugu.

VI.1. Alderdi orokorrak

* 2014ko aurrekontua 2014ko abenduaren 18an onetsi zuen hasiera batez Udalaren Osoko Bilkurak.
* Ez da aurkitu nabarmentzeko moduko zenbatekoa duen 2014ko fakturarik, 2015eko aurrekontuari egotzi zaionik.
* Udalak 2014an hornitzaileei ordaintzeko erabili duen epeari buruzko azterketa eginik, ondorioztatzen da ezen, aztertutako laginari erreparatuta, arau indardunetan ezarritakoa betetzen ari dela, oro har. Ez da berandutza-interesik ordaindu hornitzaileei egindako ordainketengatik.
* Udalak aurkeztu duen oroitidazkian zerbitzuen kostuaren azterketa egiten da, eta tasa, prezio publiko eta diru-laguntzen bitartez kostu hori zenbateraino estali den azaltzen da.
* Jasotako informazioaren arabera, auzi hauek azpimarratu behar ditugu:
1. "P.O. 57/2013" Administrazioarekiko auzi-errekurtsoa, Estatuko Abokatutzak aurkeztua, 2012ko abenduko aparteko soldata dela-eta. Prozesua etenik dago, uztailaren 15eko 12/2012 Errege Lege-dekretuaren aurka Nafarroako Parlamentuak aurkeztua duen konstituzio-kontrakotasuneko errekurtsoa ebatzi arte.
2. 592/2013 zenbakiko prozedura arrunta, Berriozarko Udalak aurkeztua. Nafarroako Gobernuko Barne zuzendari nagusiaren apirilaren 16ko 2272/2009 zenbakiko ebazpena deuseza deklaratzeko egindako eskaria administrazioaren isiltasunaren bidez ustez ezetsi izatearen aurkakoa da; izan ere, ebazpen haren bidez, Berriozarko kidegoko udaltzain izateko bi lanpostu oposizio bidez betetzeko deialdia onetsi zen.
3. 272/2013 prozedura, enpresa esleipen-hartzaileak Berriozarko Udalaren aurka aurkeztutakoa. Epaiak eskatzen du obraren likidazioa atzera eraman dadila neurketa orokorra egin zen unera arte; horrek berarekin ekarri du udaletxeko eraikinaren obra zuzentzeaz arduratu zen enpresak eta kulturguneak (kultur etxea) obra berriz ere neurtu behar izatea; neurketa hori 2015eko ekainean egin zen. Erreklamazioa 788.641 eurokoa da.

VI.2. Langileak

Langileen gastua 3,22 milioi eurokoa da; hau da, 2014an sortutako gastu guztien ehuneko 52 eta gastu arrunten ehuneko 55.

2013ko ekitaldiari dagokionez, kapitulu hau ehuneko lau jaitsi da, honako xehetasunen arabera:

|  |  |  |
| --- | --- | --- |
|  | Aitortutako betebeharrak | Ehunekoa |
|  | 2013 | 2014 | Aldea |
| Goi-karguak | 854 | 700 | -18 |
| Behin-behineko langileak. | 59.632 | 86.367 | 45 |
| Funtzionarioak | 1.340.420 | 1.095.984 | -18 |
| Lan-kontratudun finkoak | 415.394 | 870.390 | 10 |
| Aldi baterako lan-kontratudunak | 541.636 | 246.879 | -54 |
| Gizarte-zamak | 990.337 | 922.350 | -7 |
| 1. kapitulua, guztira | 3.348.273 | 3.222.671 | -4 |

Udalaren Osoko Bilkurak 2014ko otsailaren 27an onetsi zuen 2012ko plantilla organikoa. Bertan, 81 lanpostu daude jasota, eta horietatik 43 lanpostu, ehuneko 53, bete gabe daude. Hona xehetasunak:

|  |  |  |  |  |
| --- | --- | --- | --- | --- |
|  | Lanpostu-kopurua | Aktiboa | Lanpostu hutsak | Betetako lanpostu hutsak |
| Funtzionarioak | 51 | 32 | 19 | 13 |
| Lan-kontratudun finkoak | 28 | 4 | 24 | 23 |
| Behin-behineko langileak. | 2 | 2 | 0 | 0 |
| Guztira | 81 | 38 | 43 | 36 |

2014ko abenduaren 31n, Udalean 101 pertsonak egiten dute lan guztira. Hona xehetasunak:

|  |  |
| --- | --- |
| Langileak | Kopurua Udalean |
| Udalbatzako kideak | 1 |
| Funtzionarioak | 32 |
| Kontratu administratiboa dutenak | 13 |
| Lan-kontratudun finkoak | 4 |
| Lan-kontratu mugagabea duten langileak | 25 |
| Aldi baterako lan-kontratudunak | 26 |
| Guztira | 101 |

Udaleko langileak arlo hauei atxikita daude:

|  |  |
| --- | --- |
| Arloak | Kopurua |
| Udalbatzako kideak | 1 |
| Idazkaritza | 2 |
| Giza baliabideak | 1 |
| Jendeari arreta ematea | 3 |
| Polizia | 14 |
| Haur Eskola | 16 |
| Ikastetxea | 2 |
| Ekonomia-gaiak | 4 |
| Garbiketa | 4 |
| Hirigintza | 3 |
| Lorategiak | 6 |
| Obrak | 7 |
| Musika eskola | 12 |
| Euskara | 1 |
| Kultura | 2 |
| Gazteria | 1 |
| Berdintasuna | 1 |
| Kirola | 1 |
| Guztira | 81 |

Azpimarratu behar dugu Udaltzaingoko, haur eskolako eta musika eskolako langileak direla Udaleko langile guztien ehuneko 52.

Langile-gastuen lagin bat aztertuta, honako ondorioak atera ditugu: oro har, langile-gastuak behar bezala kontabilizatuta daude; ordaindu diren lansariak betetako lanposturako erabakitakoak dira; ordainsari horiek 2014an izoztu dira, eta egindako atxikipenak zuzenak dira. Halaber, 2014an egin diren kontratu berri batzuk aztertu ditugu, eta zuzen izapidetu direla egiaztatu dugu.

VI.3. Ondasun arruntetako eta zerbitzuetako gastuak

Ondasun arruntetan eta zerbitzuetan egindako gastuek 1,52 milioi euro egin dute 2014ko ekitaldian; guztira, ekitaldian aitortutako gastuen ehuneko 25 eta eragiketa arrunten gastuen ehuneko 27 egiten dute. 2013. urtearen aldean, ehuneko zortzi jaitsi dira.

Kapitulu honi egotzitako kontratazio-espediente hau berrikusi da (zenbatekoak BEZik gabe):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen prozedura | Lizitazioaren zenbatekoa  | Eskaintzak | Esleipenaren zenbatekoa |
| Berriozarko Udalerako eta Musika Eskorako garbiketa zerbitzua | Bertaratzea | Negoziatua | 55.000 | 2 | 54.600 |

Espediente honi eta kapitulu honetan erregistratutako gastuen lagin bati buruz egindako azterketaren ondorioz, gastu horiek behar diren fakturekin justifikatuta daudela, egoki kontabilizatu direla eta aplikatzekoa den araudia arrazoiz errespetatu dela egiaztatu da.

VI.4. Transferentzien ondoriozko gastuak

Horrelako gastuek 0,76 milioi egin dute, eta 2013an sortutako gastu guztien ehuneko 12 dira.

2013. urtearen aldean, gastu horiek ehuneko bi igo dira.

|  |  |  |
| --- | --- | --- |
|   | Aitortutako betebeharrak  |  Aldea (%)  |
|  | 2013 | 2014 | 2013/2014 |
| Foru Komunitateko Administrazio Orokorrari | 28.259 | 14.259 | -50 |
| Mankomunitateei  | 338.200 | 367.580 | 9 |
| Familiei  | 59.797 | 55.438 | -7 |
| Irabazi-asmorik gabeko erakundeei  | 95.856 | 46.382 | -52 |
| Beste transferentzia batzuk | 259.128 | 280.225 | 8 |
| 4. Transferentzia arruntak | 781.240 | 763.885 | -2 |
| Familiei eta irabazi asmorik gabeko erakundeei | 50.000 | 54.999 | 10 |
| 7. Kapital-transferentziak | 50.000 | 54.999 | 10 |

Honakoak dira 2014an emandako diru-laguntza garrantzitsuenak.

|  |  |
| --- | --- |
| Onuraduna | Kopurua |
| Eskualdeko garraioa | 186.786 |
| Gizarte zerbitzuak | 180.794 |
| Berriozar kirol elkartearekiko hitzarmena | 24.425 |
| Mendialdea Kirol Elkartea | 28.640 |
| Auzokidea Laguntzeko Elkartea | 35.000 |

Udalak badu diru-laguntzak emateko ordenantza orokorra, 2012ko martxoan behin betiko onetsia. Etxebizitzak zaharberritzeko diru-laguntzak ordenantza horretatik kanpo daude, berariazko ordenantza batean arautu baitira.

Egindako azterketatik ondorioztatzen da gastu horien kudeaketa egokia izan dela, oro har.

VI.5. Inbertsioak

2014. urterako behin betiko aurrekontuan aurreikusitako inbertsioen (0,83 milioi) ehuneko 75 bete da, eta 0,63 milioira iritsi da; hain zuzen ere, ekitaldiko betebehar guztien ehuneko 10.

2013rekin alderatuta, inbertsioek ehuneko 7 –hau da, 44.458 euro– egin dute behera.

Honakoak izan dira 2014an egindako inbertsio nagusiak (BEZik gabeko zenbatekoak).

|  |  |
| --- | --- |
| Inbertsioa | Kopurua |
| Ikastetxea husteko sistemarako obrak | 26.474 |
| Mendialdea ikastetxe publikoaren transformazio gunea | 27.292 |
| Gazteguneko obrak | 512.526 |
| Eraikinen zaharberritzea | 54.999 |

2014an esleitutako honako espedienteak aztertu ditugu (zenbatekoak BEZik gabe):

|  |  |  |  |  |  |
| --- | --- | --- | --- | --- | --- |
| Deskribapena | Kontratu mota | Esleipen prozedura  | Lizitazioaren zenbatekoa | Eskaintzak | Esleipenaren zenbatekoa |
| Gazte-zentroaren behe tentsioko instalazioa | Obra | Publizitaterik gabeko prozedura negoziatua  | 14.076 | 5 | 9.717 |
| Gazte-zentroa egiteko obrako barruko arotzeria | Obra | Publizitaterik gabe negoziatua | 15.240 | 2 | 15.240 |
| Gazte-zentroko kanpoko itxitura, zurez eta beiraz egindakoa | Obra | Publizitaterik gabe negoziatua | 33.976 | 2 | 33.390 |

Egindako azterketan oinarrituta egiaztatu da bete egiten dela kontratuei buruzko legedia –alderdi nagusietan–, bai kontratazio-espedienteak izapidetzean, bai haiek esleitzean eta betetzean, eta kontabilizatutako gastuak arrazoizkoak direla.

VI.6. Aurrekontuko diru-sarrerak

2014ko ekitaldian aitortutako eskubideak 6,05 milioikoak izan dira; ehuneko 96 eragiketa arruntengatiko diru-sarrerei dagozkie eta ehuneko lau, berriz, kapital-eragiketei.

Eragiketa arrunten artean tributu bidezko diru-sarrerak -2,88 milioi euro– eta transferentzia arruntak -2,84 milioi euro– nabarmentzen dira.

Diru-sarreren aurrekontuaren gauzatze-maila ehuneko 87koa izan da.

Udalak ez du nabarmentzeko moduko diru-sarrerarik jaso 2014ko hirigintza-eragiketen ondorioz.

2013. urtearen aldean, aitortutako eskubideak ehuneko bost murriztu dira. Hona zehatz-mehatz:

|  |  |  |
| --- | --- | --- |
| Diru-sarrerak | Aitortutako eskubide garbiak | Aldea (%)  |
| 2013 | 2014 | 2014/2013 |
| 1. Zuzeneko zergak | 2.278.777 | 2.105.804 | -8 |
| 2. Zeharkako zergak | 45.130 | 48.923 | 8 |
| 3. Tasak, prezio publikoak eta beste diru-sarrera batzuk | 875.066 | 729.383 | -17 |
| 4. Transferentzia arruntak | 2.899.140 | 2.839.493 | -2 |
| 5. Ondare bidezko diru-sarrerak | 110.520 | 92.177 | -17 |
| Diru-sarrera arruntak (1. kapitulutik 5.era) | 6.208.633 | 5.815.780 | -6 |
| 6. Inbertsioen besterentzea | 0 | 0 |  |
| 7. Kapital-transferentziak | 128.501 | 234.848 | 83 |
| 8. Finantza-aktiboak | 0 | 0 |  |
| 9. Finantza-pasiboak | 0 | 0 |  |
| Kapitaleko diru-sarrerak eta finantza-eragiketak (6tik 9ra) | 128.501 | 234.848 | 83 |
| Diru-sarrerak, guztira | 6.337.135 | 6.050.629 | -5 |

Nabarmentzekoa da zuzeneko zergek, tasek eta ondare bidezko diru-sarrerek behera egin dutela.

Ondorengo taulan, udal zerga bakoitzaren arabera aitortutako eskubideen bilakaera erakusten da:

|  |  |  |
| --- | --- | --- |
| Diru-sarreren kapituluak | Aitortutako eskubideak  | Aldea (%) |
| 2013 | 2014 | 2014/2013 |
| Lurraren kontribuzioa | 1.374.019 | 1.398.109 | 2 |
| Ibilgailuak | 452.741 | 451.267 | 0 |
| Lurren balio-gehikuntza | 277.235 | 66.422 | -76 |
| Jarduera ekonomikoen gaineko zerga | 174.782 | 190.004 | 9 |
| EIOZa | 45.130 | 48.923 | 8 |
| Guztira | 2.323.907 | 2.154.725 | -7 |

Antzematen diren alde nagusiak dira lursailen balioari dagokiona, zeinak 2014ko ekitaldian ehuneko 76 egin baitu behera, eta EIOZari eta JEZari dagokiena, zeinek 2014ko ekitaldian ehuneko 9 eta 8 egin baitute gora, hurrenez hurren.

Udalak aplikatutako tasak eta Toki Ogasunei buruzko 2/95 Foru Legeak jasotzen direnak alderatu ditugu, eta honakoak ikus daitezke taula honetan:

|  |  |  |
| --- | --- | --- |
| Tributua | Udala | 2/95 Foru Legea |
| Lurraren kontribuzioa | 0,2214 | 0,10 - 0,50 |
| Jarduera ekonomikoen gaineko zerga | 1,4 | 1 - 1,4 |
| Lurren balio-gehikuntza |  |  |
| Gaurkotzearen koefizientea | 3,1etik 3,3ra | 2tik 3,8ra |
| Zerga-tasa | 8,17 | 8 - 20 bitartean |
| Eraikuntza, instalazioak eta obrak | 5 | 2 - 5 |

Tasa horiek izoztu egin dira 2013. urtearekin alderatuta.

Diru-sarreren behin betiko aurrekontuko kontusailen lagin baten gainean egindako azterketaren bitartez, egokiro izapidetu eta kontabilizatu direla egiaztatu dugu.

VI.7. Hirigintza

Berriozarko Udalak bere baliabideen bitartez egiten ditu hirigintzako lanak, Hirigintza Alorra izeneko organo baten bitartez; organo horretan diharduten pertsonak hauek dira: arkitekto bat, arkitekto tekniko bat eta ofizial administrari bat.

Gainera, Udalak badu kanpoko aholkularitza juridikoa hirigintzaren arloan, abokatu batek ematen diona. Horrek 12.000 euroko gastua ekarri du 2014an.

1991ko maiatzaren 8an onetsitako arau subsidiarioak dira Berriozarko planeamendu-tresna. 20 urte baino gehiago iraganda, ia erabat beteta daude arau horietan aurreikusitako hirigintza-helburuak.

Lurraldearen Antolamenduari eta Hirigintzari buruzko abenduaren 20ko 35/2002 Foru Legeak hiru urteko epea finkatzen zuen, 2006ko apirilera artekoa, indarreko plangintzak homologatu eta egokitzeko. Foru lege horretako estipulazioak betetze aldera, Udalak 2005eko uztailean esleitu zituen Udal Plan Orokorra idazteko laguntza teknikoko lanak.

Lurraren Erabilerarako Estrategia eta Eredua (LEEE), udal plan orokorreko lehen dokumentu gisa idatzita dagoena, 2006ko otsailean onetsi zen. Plan berria idazteko lanak 2007an esleitu ziren, eta txosten hau idazteko datan amaitu gabe daude. Honako hau dio oroitidazkiak:

 *“...hirigintza plan orokorra ezin da amaitu, Defentsa Ministerioak kuartela babesteko bandaren hirigintza diseinua finkatu gabe baitauka.*

Ganbera honek nabarmendu nahi du luze jotzen ari dela hirigintza-planeamendu berria taxutu eta onesteko prozesua, nahiz eta tresna hori funtsezkoa izan udal plangintza eta kudeaketa egokietarako.

Udalak badu Lurzoruaren Udal Ondarearen inbentario eta erregistro espezifiko bat, Lurraldearen Antolamenduari eta Hirigintzari buruzko Foru Legeak agindu bezala; haren osaera zehatz-mehatz azaltzen da Udalaren oroitidazkian. Halaber, Udalak hirigintza-hitzarmenen erregistroa kudeatzen du.

*Udal Plan berria idazteko prozesua behingoz bukatzea gomendatzen dugu.*

VI.8. Berrikilan S.L. sozietatea

2011n sortu zen, baina 2012an hasi da jarduten. 2012ko urtarrilean enkargatu zitzaion Berriozarko Udalaren kirol zerbitzuen prestazioa kudeatzea; aurrez, zeharkako kudeaketaren bidez ematen ziren zerbitzu horiek.

Horretarako, Berriozarko kirol eremuko instalazioak hamar urterako errentan eman zitzaizkion. 2014an ordaindu beharreko kopurua 12.301 euro da, gehi dagokion BEZa.

2012an, Udalaren lokalak garbitzeko lanak enkargatu zitzaizkion. 2013ko irailean hasi da lan hori, eta urte berean, hain zuzen, Mendialdea ikastetxe publikoaren garbiketa ere enkargatu zaio.

Sozietateak 12.247 euroko etekina lortu du.

Horri dagokionez, nabarmendu behar da Udalak kalkulatua duela kirol eremuaren amortizazioaren kopurua 200.000 euro baino gehixeago izanen dela.

Kirol instalazioen kudeaketari dagokionez –udal enpresa publikoari zerbitzuaren kudeaketa enkargatzen zaio eta instalazioak errentan ematen zaizkio, kanon baten truke–, beharrezkotzat jotzen dugu kudeaketa horren esparru juridikoa argitzea, modu zehatzagoan erregulatuz egindako enkarguaren araubide ekonomiko-finantzarioa eta errentamenduaren figuraren erabilera saihestuz, zerbitzu publiko baten zeharkako kudeaketarako modu gisa, Nafarroako Kontratazio Publikoaren Batzarrak 1/2010 txostenean adierazitakoaren ildotik.

Hona sozietatearen balantzea eta emaitzen kontua abenduaren 31n.

Galeren eta irabazien kontua 2014ko abenduaren 31n

| Deskribapena | 2014ko ekitaldia  |
| --- | --- |
| 1 | Negozio-zifraren zenbateko garbia | 1.054.088 |
| 4 | Horniduretarako ekarpena | -95.047 |
| 6 | Langile-gastuak | -650.662 |
| 7 | Ustiaketaren bestelako gastuak | -282.232 |
| 10 | Hornidurak: Kaudimen gabeziak | -7.947 |
| 12 | Beste emaitza batzuk | -3.080 |
| A | Ustiaketaren emaitzak | 15.030 |
| C | Zerga aurreko emaitza | 15.030 |
| 17 | Mozkinen gaineko zerga | -2.873 |
| Ekitaldiko emaitzak | 12.247 |

Egoera-balantzea 2014ko abenduaren 31n

Aktiboa

| Deskribapena | 2014ko ekitaldia  |
| --- | --- |
| Aktibo ez-korrontea, guztira | 0 |
| Zordunak | 93.753 |
| Eskudirua eta bestelako aktibo likido baliokideak | 83.776 |
| Aktibo korrontea, guztira | 177.529 |
| Aktiboa, guztira | 177.529 |

Pasiboa

| Deskribapena | 2014ko ekitaldia  |
| --- | --- |
| Kapital soziala | 3.300 |
| Erreserbak | 26.555 |
| Galerak eta irabaziak, 2014-12-31n | 12.247 |
| Ondare garbia, guztira | **42.102** |
| Epe luzera eratutako fidantzak | 170 |
| Pasibo ez-korrontea, guztira | 170 |
| Zerbitzuak erostearen edo ematearen ondoriozko zorrak | 38.992 |
| Ogasun publikoa hartzekodun, BEZa eta PFEZa direla eta | 54.898 |
| Ogasun publikoa hartzekodun, sozietateen gaineko zerga dela eta | 0 |
| Gizarte segurantzaren erakundeak | 45.488 |
| Langileak | 3.460 |
| Epe laburreko hornikuntza | 15.365 |
| Ordainketen aldizkako ordainketak | 7.053 |
| Pasibo ez-korrontea, guztira | 135.257 |
| Pasiboa, guztira | 177.529 |

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2016ko martxoaren 21ean

Lehendakaria, Helio Robleda Cabezas.

Behin-behineko txostenari aurkeztutako alegazioak

Berriozarren, 2016ko martxoaren 17an

Berriozarko Udalaren 2014ko kontu orokorrari buruzko behin-behineko fiskalizazio-txostenari erantzunez, honako alegazioak egin nahi dizkizut, zeinak, nire ustez, baliagarri gerta baitaitezke bertan aztertzen diren gaietako batzuetan arrazoiak edo azalpenak emateko.

1. alegazioa:

Txostenaren sarrera-atalean, Udalak ematen dituen zerbitzu publikoei dagokienez, egiaztatzen da entitateak ematen dituen zerbitzu publikoetan huts ugari daudela. Besteak beste, honakoak ez dira aipatzen:

– Udaltzaingoa

– Bide garbiketa

– Mendialdea 1 eta 2 eskualderako haur eta lehen hezkuntzako ikastetxeetako eraikinaren atezaintza eta mantentzea.

– Kultur jardueren sustapena

– Euskarazko jardueren sustapena

– Generoko berdintasuna sustatzea eta tratu txarren biktima diren emakumeentzako laguntza juridiko eta psikologikoa.

– Gazteentzako jardueren sustapena.

2. alegazioa:

IV.2 atalaren azken lerrokadan. Udalaren 2014ko abenduaren 31ko egoera ekonomiko-finantzarioa.

Azken batean, honako hauek dira Udalaren ezaugarriak: aurrezki garbi positiboa du, eta zorpetze ahalmena; Udalaren gastu orokorretarako diruzaintza gerakina 1,3 milioi eurokoa da; guztira 3.651.895 euroko diruzaintza-gerakina dauka; gastu arruntak beheratu ditu, nahiz eta azken bi urte hauetan bere gastu-beharrizanak diruzaintza-gerakina aplikatuz finantzatzen duen.

Adeitasunez,

Alkatea: Raúl Maiza González

Aurkeztutako alegazioei Kontuen Ganberak emandako erantzuna

Berriozarko Udaleko alkateak aurkeztutako alegazioak aztertuta, txostenean erantsi ditugu, uste baitugu ez diotela haren edukiari eragiten, eta txostena behin betikotzat jo dugu.

Iruñean, 2016ko martxoaren 21ean

Lehendakaria: Helio Robleda Cabezas.